
Väljavõte liiklusõnnetuse kokkuvõttest

Edastan teadmiseks ja liikluskeskkonna parandamiseks tehtud ettepanekute realiseerimise otsustamiseks väljavõtte liiklusõnnetuste põhjuste väljaselgitamise ekspertkomisjoni poolt koostatud liiklusõnnetuse kokkuvõttest. 

Liiklusõnnetuse üldandmed
	Liiklusõnnetuse number
	26_04

	Liiklusõnnetuse aeg
	07.03.2026 kell 18:33 laupäev

	Liiklusõnnetuse koht
	Auvere küla, Narva-Jõesuu linn. Ida-Viru maakond

	Liiklusõnnetuse koha koordinaadid
	X: 6577587.32    Y: 723534.78

	Liiklusõnnetuses osalenud sõidukeid
	1

	Liiklusõnnetuses osalenud isikuid
	4

	Liiklusõnnetuses vigastatuid
	2

	Liiklusõnnetuses hukkunuid
	2



1. Liiklusõnnetuse toimumise koha kirjeldus 
1.1. Liiklusõnnetus juhtus Ida-Viru maakonnas, Narva-Jõesuu linnas, Auvere külas, jäätmehoidla territooriumil. Sõiduk liikus riigitee 13109 Narva-Auvere poolt Saare aiandusühistu suunas. Teest paremal kasvab tihe võsa, vasakul piirneb tee jäätmehoidla tehisjärvega. Õnnetuskoht asub kehva nähtavusega valgustamata teelõigul.
1.2. Tee on liiklusõnnetuse sündmuskohal kahesuunaline, ühise sõiduteega. Teekatte laius õnnetuse kohal on 6 m. Kruusatee katte seisukord on kehv,  esineb hulganisti auke, ebamääraste servadega, kohati kasvab võsa liiklusruumis. Kattemärgistus ei ole. Lubatud suurim sõidukiirus 90 km/h. Keskmine ööpäevane liiklussagedus hinnanguliselt 50-100 sõidukit ööpäevas, õnnetuse toimumise ajal hinnanguliselt kuni 1-2 sõidukuit tunnis. Valgustus puudub.
1.3. Liiklusõnnetus juhtus pimeda ajal, kell 18:33. Õhutemperatuur oli Vodava ilmajaama (kaugus ~15 km) andmetel 1,1 ja teepinna temperatuur 0,7 kraadi C. Nähtavus oli hea, teekatte oli jäine, kohati kaetud kinnisõidetud lumega ning sõiduki rehvi ja teepinna sidestustegur oli halb.
1.4. Viimase viia aasta pole samas kohas õnnetusi olnud.


2. Liiklusõnnetuse lühikirjeldus
2.1. Liiklusõnnetuses osales sõiduauto BMW 320D, mida juhtis 27-aastane mees. Koos temaga olid autos 24, 26 ja 18-aastased mehed.
2.2. Ida-Virumaal, Narva-Jõesuu linnas Auvere külas jäätmehoidla territooriumil sõitis sõiduauto BMW 320D teelt välja Narva elektrijaama väljavoolukanalisse. Sõiduk paiskus katusele ja seejärel uppus. Sõidukis viibisid kokku 4 isikut: juht, 27-aastane mees ja sõitjad 24-aastane mees, 26-aastane mees ja 18-aastane mees. 27.- ja 24.-aastased mehed suutsid uppuvast autost välja pääseda, aga teised kaks jäid autosse ning hukkusid. Kaks sõidukist välja saanud isikut toimetati haiglasse.

3. Liikluskeskkonda puudutavad riskitegurid ja muud asjaolud
3.1. Tegemist oli kruuskattega teega, mille seisukord oli halb

4. Ettepanekud liikluskeskkonna parandamiseks konkreetse liiklusõnnetuse toimumise kohal
4.1. Tee ei ole avalikuks teeks määratud, asub tööstusalal. Ei ole ka tähistust või hoiatust, et sõit ainult omal vastutusel. Võtta kasutusele avaliku teena ja kehtestada minimaalne seisunditase, muuta tee ohutumaks vastavalt kehtestatud nõuetele.
4.2. Paigaldada piirded tee servas kurvi kohal, ca 100 meetrit. Samal teel on ka teisi teelõike, kus tehisjärve on ohtlikult teele lähedal.
4.3. Tähistada teelõigud vastavate märkidega, nt 138 või 157b.
4.4. Tähistada kurv liiklusmärkidega 682/681 (elemendid).


Hindamaks tehtud ettepanekute asjakohasust, palun tagasisidet, kas kavandate ettepanekute või teiste meetmete rakendamist. Kui mitte, siis on oleks komisjoni jaoks oluline teada, mis põhjustel neid ei rakendatud.

